ជយវម៌្មទី៣

ជយវម៌្មទី៣ (?-៨៧៧) រជ្ជកាល (៨៣៥-៨៧៧) ជាក្សត្រទីពីរនៃកម្វុជទេឝ។ ព្រះអង្គមានបរមនាមថា ធុលីវ្រះបាទ ធូលីជេង វ្រះកម្រតេង អញ ឝ្រីជយវម៌្មទេវ។ ប្រាសាទ Sak ពិពណ៌នាថា: "នៅពេលនោះទ្រង់បានបរាជ័យដោយចាប់ដំរីព្រៃមិនបានពេលដែលទ្រង់បានយាងទៅប្រពាតព្រៃ អារុក្ខអារក្សបានសន្យាថាទ្រង់នឹងផុតគ្រោះភ័យពីសត្វព្រៃ បើសិនទ្រង់បានសាងទីសក្ការៈបូជា។"   មានប្រាសាទមួយចំនួនបានកំណត់កាលត្រូវនឹងរជ្ជកាលរបស់ទ្រង់ ថ្វីត្បិតយ៉ាងនេះក្ដី គ្មានប្រាសាទណាមួយនិយាយថាប្រាសាទទាំងនោះជារបស់ទ្រង់ឡើយ។ ទ្រង់ប្រហែលបានចាប់ផ្ដើមគំរោងសំណង់តូចមួយដែលត្រូវបានបាត់ស្រមោលដោយសារអ្នកស្នងរាជ្យ និង ស្ថាបនិកប្រកបដោយមហិច្ឆតាខ្លាំងជាងទ្រង់ គឺវ្រះបាទឥន្ទ្រវម៌្មទី១។ ទ្រង់បានសុគតនៅឆ្នាំ ៨៧៧ ប្រហែលដោយសារការដេញចាប់ដំរីព្រៃ។ ទ្រង់មានបច្ឆាមរណនាម វ្រះបាទវិឝ្ណុលោក។ (បើរាប់ទាំងស្ទួនដល់ទៅបីអង្គ ទ្រង់ត្រូវលេខរៀងថា ជយវម៌្មទី៦)

ពង្សាវលី
ព្រះអយ្យកោត្រូវជាព្រះរៀមនៃព្រះបាទរុទ្រវម៌្ម
ព្រះបាទរុទ្រវម៌្ម ត្រូវជាព្រះអយ្យកាបិតុច្ឆារបស់ព្រះអង្គ
ព្រះបិតា ព្រះនាម ជយវម៌្មទី២ មហាចក្រវរ្តិន នៃសម័យអង្គរ និងព្រះមាតាអគ្គមហេសី ព្រះនាមធរណីន្ទ្រទេវី
ព្រះបាទប្ឫថិវេន្ទ្រវម៌្មត្រូវជាព្រះបិតុច្ឆាអយ្យកាទួតមួយនៃព្រះអង្គ
ព្រះបាទឥន្ទ្រវម៌្មទី១ ត្រូវជាព្រះភាតាអយ្យកាទួតមួយនៃព្រះអង្គ
ព្រះបាទយឝោវម៌្មទី១, មហេន្ទ្រទេវី, ជយទេវី ជាព្រះភាគិនេយ្យអយ្យកាទួតមួយរបស់ព្រះអង្គខាងមាតា។
ព្រះនត្តាបិតុច្ឆា ព្រះនាមឦឝានវម៌្មទី២, ហឝ៌វម៌្មទី១, ព្រះបាទជយវម៌្មទី៤, ព្រះបាទរាជេន្ទ្រវម៌្មទី២, ហឝ៌វម៌្មទី២

កំណត់

ឯកសារយោង
Briggs, Lawrence Palmer. The Ancient Khmer Empire. Transactions of the American Philosophical Society, 1951.
Higham, Charles. The Civilization of Angkor.  University of California Press, 2001.

ក្សត្រព្រហ្មញ្ញសាសនិក
ក្សត្រសតវត្សទី៩នៅអាស៊ីរាជវង្សកៅណ្ឌិន្យ

ក្សត្រនៃកម្វុជទេឝ